钦定古今图书集成/明伦汇编/氏族典/第433卷 > 《凌迪知万姓统谱》 > 矫慎
## 钦定古今图书集成/明伦汇编/氏族典/第433卷 > 《凌迪知万姓统谱》 > 矫慎

按《后汉书矫慎传》：“慎字仲彦，扶风茂陵人也。少学黄
老，隐遁山谷，因穴为室，慕松乔导引之术。与马融、苏
章乡里并时，融、章皆推先于慎。汝南吴苍遗书以观
其志，慎不答。年七十馀不娶。后忽归家，自言死日，及
期果卒。后人有见慎于敦煌者，故前世异之，或云神
仙焉。”